钦定古今图书集成/明伦汇编/氏族典/第342卷 > 刘玉
## 钦定古今图书集成/明伦汇编/氏族典/第342卷 > 刘玉

按《明外史刘玉传》：“玉字咸栗，万安人。祖广衡，进士，官
终刑部尚书。父乔，进士，累官湖广左布政使。玉登弘
治九年进士，授辉县知县，擢御史。武宗即位，出按京
畿。刘健、谢迁罢，玉驰疏言刘瑾等佞幸小臣，巧戏弄
投，乞置于理。仍留健迁辅政。不报。玉遂引疾归。后瑾
诬构之，削籍。瑾诛，起河南佥事，迁福建副使。召为大”
理少卿。擢南京右佥都御史，提督江防，改抚郧阳。《世
宗》即位，召为左佥都御史，进右副都御史，历刑部左、
右侍郎。坐李福达狱削籍，卒于家。隆庆初，谥“端毅。”子
悫，南京工部右侍郎，历官亦有声。